Guring

Guring atawa tinduk (BH) adalah ka'adaan istirahat alami bamacam-macam binatang mulai nang manyusui, burung, iwak, wan binatang kada batulang balakang kaya baranga buting Drosophila. Di manusia wan barandak spasias nang lain, guring liwar panting gasan kasihatan. Tanda-tanda kahidupan kaya kasadaran, puls, wan prikuinsi pahinakan manamuni pa'ubahan. Dalam guring normal biasanya fungsi saraf motorik gin saraf sensorik gasan kagiatan nang mamarlu'akan kurdinasi lawan sistem saraf pusat pacang diblukadi, sahingga di wayah guring bacundai gasan kada ba'ungal wan daya tanggap gin bakurang. Fasa pa'alihan matan sadar ka guring disambat pradormitium aan fasa pa'alihan matan guring babulik ka sadar disambat sabagai postdormitium. Di dalam ilmu kadoktoran ilmu nang mampalajari gangguan guring disambat sabagai somnologie. 

Dalam bahasa Dayak Ngaju istilah guring disambat batiruh, dalam bahasa Mangkasar disambat tinro, dalam bahasa jawa disambat turu/sare/tilem. dan dalam bahasa Bikol Central disambat torog.

Istilah guring kamungkinan ada hubungannya lawan istilah gurin dalam bahasa Melayu Sarawak nang artinya barabah (berbaring).

Kakurangan guring 

Kakurangan guring biasanya marga bagadang atawa marga insomnia.
Sapalihan akibat nang timbul marga kurang guring antara lain:
 Halusinasi 
 Lakas sarik 
 Panurunan kognitif 
 Lakas kada ingat
 Manguap tarus
 Gajala nang kaya ADHD (Attention Deficit Hyperactivity Disorder) 
 Gangguan panilaian ahlak 
 Bakurangnya kamampuan riaksi wan akurasi 
 Mariap dingin 
 Garing atawa tasilahu otot 
 Risiko Diabetes Tipe 2 
 Partumbuhan balambat  
 Risiko obesitas  
 Panurunan suhu tubuh 
 Paningkatan tingkat variabilitas jantung 
 Risiko panyakit jantung 
 Gangguan sistim kakabalan awak

Catatan Batis 

WikiBaiman